Għal darb'oħra l-prezz tal-fjuwil baqa' stabbli f'Malta filwaqt li żdied fil-pajjiżi l-oħra tal-Unjoni Ewropea. Statistika maħruġa mill-Kummissjoni Ewropea indikat dan b'mod ċar. Fil-fatt, il-prezz tal-petrol fl-Unjoni huwa dak ta' €1.35,7ċ ogħla minn dak lokali, u l-prezz tad-diżil huwa €1.17,1ċ ogħla mill-prezz lokali. Mejju 2016-Ġunju 2016 Petrol Diżil Prezzijiet fil-UE €1.35 €1.17 Prezzijiet f'Malta €1.28 €1.16 Minn nofs Jannar tas-sena li għaddiet kien hemm żieda totali ta' 6ċ fil-petrol u roħs ta' 1ċ biss fid-dizil fl-Unjoni Ewropea, iżda fl-istess perjodu f'Malta l-petrol naqas b'14ċ, u d-diżil b'19ċ. Dan ifisser li pajjiżna kellu l-ikbar rata ta' tnaqqis fil-prezzijiet għal dan il-perjodu. Il-prezz tal-fjuwil tnaqqas ukoll f'erba' pajjiżi oħra barra Malta. Għal dan il-perjodu l-ikbar żieda fl-Unjoni Ewropea fil-prezz tal-petrol kien ta' 18ċ fl-Iżvezja; pajjiż li ra 8ċ żieda fil-prezz tad-diżil ukoll. Jannar 2015-Mejju 2016 Petrol Diżil Prezzijiet fil-UE +6ċ -1ċ Prezzijiet f'Malta -14ċ -19ċ Preżentament hemm 12-il pajjiż bi prezz tal-petrol ogħla minn dak ta' Malta. Sewwieqa Maltin iħallsu inqas għall-fjuwil minn 346 miljun sewwieq Ewropew, bl-ogħla prezz għall-petrol preżentament ikun dak ta' €1.53 fl-Olanda (25ċ iktar mill-prezz f'Malta), u l-ogħla għal dak tad-dizil huwa fir-Renju Unit, ta' €1.45 (29ċ ogħla minn Malta). Dawn l-istatistiki mill-Kummisjoni Ewropea jindikaw li, mindu bdiet l-amministrazzjoni attwali f'pajjiżna, il-prezzijiet tal-petrol u tad-diżil naqżqsu bi 15% u 17% rispettivament. Ċifri sodisfaċenti immens meta mqabbla ma' dawk ta' amministrazzjonijiet preċedenti fejn il-petrol ogħla b'26% u id-diżil b'35%. Dan f'perjodu li dawn naqsu fl-Ewropa b'21% u 17% rispettivament. Petrol Diżil Amministrazzjoni attwali -15% -17% Amministrazzjoni preċedenti +26% +35% Prezz fil-UE -21% -17% Dawn iċ-ċifri jġibu fix-xejn allegazzjonijiet tal-Oppożizzjoni li qalu li l-poplu Malti u Għawdxi se jibqa' jħallas l-ogħla prezzijiet fl-Ewropa.